ထိရောက်သော သင်ယူမှုအတွက်ဦးဆောင်မှု



ယူနစ် ၁ - ထိရောက်သောသင်ယူမှုဟူသည် အဘယ်နည်း

သင်တန်းသားစာအုပ်

**ခြုံငုံသုံးသပ်ချက်**

မြန်မာနိုင်ငံရှိ ပညာရေးကျောင်းနှင့် အဖွဲ့အစည်းများ အနေအထားတွင် ထိရောက်သော သင်ယူမှု၏ အသွင်အပြင်ကို လည်းကောင်း၊ ကျောင်းနှင့် အဖွဲ့အစည်း ဦးဆောင်သူများမှ ထိ‌ရောက်သောသင်ယူမှုအပေါ် သဘောထားနှင့် ချဥ်းကပ်ပုံကို သြဇာညောင်းနိုင်ပုံကိုလည်းကောင်း ဤသင်ရိုးပိုင်းတွင် ထည့်သွင်းစဥ်းစားမည်ဖြစ်ပါသည်။

သင်တန်းမှ ထည့်စဥ်းစားမည့် မေးခွန်းများမှာအောက်ပါအတိုင်းဖြစ်ပါသည်။

* မိမိတို့မည်သူ့ကို သင်ကြားပါမည်နည်း
* ထိရောက်သောသင်ယူမှုဟူသည်အဘယ်နည်း
* ထိရောက်သောသင်ယူမှုအတွက် မည်သူတွင်တာဝန်ရှိပါသနည်း
* မိမိတို့အနေအထားတွင် ထိရောက်စွာသင်ယူနိုင်စေရန် မည်သို့သောဦးဆောင်မှုချဥ်းကပ်နည်းနှင့် ဗျူဟာများ သုံးနိုင်ပါမည်နည်း
* ထိရောက်စွာသင်ယူစေနိုင်ရန် ခေါင်းဆောင်များတွင်မည်သည့်ကျွမ်းကျင်မှုများလိုအပ်ပြီး မည်သို့ဖော်ဆောင် နိုင်ပါမည်နည်း။

ယူနစ်ငါးခုမှ **ပထမ**ယူနစ်ဖြစ်ပါသည်။

**၁. ထိရောက်သောသင်ယူမှုဟူသည်အဘယ်နည်း**

၂. သင်ယူသူနှင့်စာသင်ခန်းဝန်းကျင်

၃. ထိရောက်သောသင်ယူမှုအတွက်ဦးဆောင်မှု

၄. ထိရောက်သောသင်ယူမှုအတွက် ဗျူဟာများ

၅. ထိရောက်သောသင်ယူမှုကို ဦးဆောင်ရန်ကျွမ်းကျင်မှုများ

# **မာတိကာ**

[**ခြုံငုံသုံးသပ်ချက်** 2](#_Toc77090796)

[**မာတိကာ** 3](#_Toc77090797)

[**ရလဒ်များ** 4](#_Toc77090798)

[**၁.၁ ထိရောက်သောသင်ယူမှု၏အသွင်အပြင်** 5](#_Toc77090799)

[**၁.၂ ထိရောက်သောသင်ယူမှုတွင်ဦးဆောင်မှုကဏ္ဍ** 6](#_Toc77090800)

[**၁.၃ ထိရောက်သောသင်ယူမှုအပေါ်သက်ရောက်သည့် အခြားအချက်များ** 7](#_Toc77090801)

[**၁.၄ ထိရောက်သောသင်ယူမှုဆိုင်ရာ အခြေခံသဘောတရားများ** 9](#_Toc77090802)

[**၁.၅ မိမိတို့၏ အခြေခံသဘောတရားများ** 11](#_Toc77090803)

[**၁.၆ ပြန်လည်သုံးသပ်ပြီး အသုံးချပါ** 12](#_Toc77090804)

[**နောက်ဆက်တွဲ ၁ - အလွန်ကောင်းမွန်သောသင်ကြားနည်းဟူသည်အဘယ်နည်း** 13](#_Toc77090805)

[**ဆက်လက်ဖတ်ရှုရန်နှင့်ကျမ်းကိုး** 15](#_Toc77090806)

# **ရလဒ်များ**

ယူနစ်အဆုံးတွင် သင်တန်းသားများသည် အောက်ပါတို့ကိုလုပ်ဆောင်နိုင်ပါမည်။

* ထိရောက်သောသင်ယူမှု၏ အသွင်အပြင်ကို သုံးသပ်ကာ အတွေးအမြင်များ ဝေမျှခြင်း
* ပညာရေးကျောင်းများတွင် ထိရောက်သောသင်ယူမှုကို ကူညီဖော်ဆောင်ရာတွင် ဦးဆောင်မှု၏ ကဏ္ဍကို ဖော်ပြခြင်း
* ပညာ‌ရေးကျောင်းရှိ ထိရောက်သောသင်ယူမှုအပေါ် ထိရောက်မှုအရှိဆုံး အခြင်းအရာများကိုဖော်ပြခြင်း
* ပညာရေးကျောင်းရှိ ထိရောက်သောသင်ယူမှုဆိုင်ရာအခြေခံသဘောတရားများအပေါ် သဘောတူခြင်း

# **၁.၁ ထိရောက်သောသင်ယူမှု၏အသွင်အပြင်**


**၁.၁ ဆွေး‌နွေးပါ -** ထိရောက်သောသင်ယူမှုကို မည်ကဲ့သို့ သဘောရပါသနည်း

**၁.၁ လုပ်ဆောင်ဖွယ်**: အောက်ပါပုံခြောက်ပုံကိုကြည့်ပါ။ တစ်ပုံချင်းအတွက်မေးခွန်းများ ဖြေဆိုပါ။

၁. မည်သူတို့သင်ယူနေကြပါသနည်း

၂. သူတို့ ဘယ်မှာရှိနေပါသနည်း

၃. သင့်အမြင်အရ သင်ယူမှု ထိရောက်ပါသလား။ အဘယ်ကြောင့်နည်း။



**a**




**b**



**d**



**c**



**f**



**e**

## **၁.၂ ထိရောက်သောသင်ယူမှုတွင်ဦးဆောင်မှုကဏ္ဍ**

**၁.၂ ဆွေးနွေးပါ -** ထိရောက်သောသင်ယူမှုကို ပံ့ပိုးရာတွင် သင်မည်သည့်ကဏ္ဍမှ ပါဝင်ပါသနည်း။


**၁.၂ လုပ်ဆောင်ဖွယ် -** အောက်ပါအဆိုအမိန့်များကိုဖတ်ပြီး အဓိကစကားလုံးများကို မျဥ်းသားပါ။စကားလုံးသစ်၏ အဓိပ္ပါယ်ကို သင်တန်းဖော် (သို့) သင်တန်းဆရာ/မနှင့် စစ်ဆေးပါ။

အဆိုအမိန့်များနှင့် သဘောတူပါသလား **(✓)** သို့မဟုတ် သဘောကွဲလွဲပါသလား **(✗)** အဘယ်ကြောင့်နည်း။

*ဦးဆောင်မှုနှင့် စီမံခန့်ခွဲမှုအရည်အသွေးထက် ကျောင်းသူ/သားတို့၏ ပေါက်မြောက်အောင်မြင်မှု သာလွန်ခဲသကဲ့သို့ ခေါင်းဆောင်မှုကောင်းမရှိဘဲ စွမ်းဆောင်ရည်တိုးတက်ခြင်းရှိခဲပါသည်။*

အက်(ဖ)ဝီလန် ၂၀၀၉

ကျောင်းသူ/သားတို့၏ရလဒ်များအပေါ် ဆရာ/မ၊ ဦးဆောင်သူတို့သက်ရောက်မှု



*အတန်းတွင်းသင်ကြားရေးပြီးလျှင် ကျောင်းဦးဆောင်မှုက ကျောင်းသူ/သားတို့၏သင်ယူမှုအပေါ် သြဇာအညောင်းဆုံး ဖြစ်သည်။*

ကေ. လိပ်ဝုနှင့်အဖွဲ့, ၂၀၀၈

*အောင်မြင်သော ကျောင်းဦးဆောင်သူများမှ ဝန်ထမ်းတို့၏စိတ်အား တက်ကြွမှု၊ တာဝန်သိမှု၊ သင်ကြား‌ရေးအလေ့ အကျင့်တို့အပေါ် သြဇာညောင်းခြင်းဖြင့်လည်းကောင်း၊ ဆရာမ/တို့၏ ဦးဆောင်မှုစွမ်းရည်ဖွံ့ဖြိုးစေခြင်းဖြင့် လည်းကောင်း သင်ကြားသင်ယူရေးကိုတိုးတက်အောင်လုပ်ရင်း တပည့်တို့၏ ရလဒ်များကို တိုးတက်ကောင်းမွန် စေပါမည်။*

စီ ဒေးနှင့်အဖွဲ့ ၂၀၁၀

# **၁.၃** [**ထိရောက်သောသင်ယူမှုအပေါ်သက်ရောက်သည့် အခြားအချက်များ**](#_Toc73957848)

**၁.၃ ဆွေးနွေးပါ - ထိရောက်သော သင်ယူမှုအပေါ်သက်ရောက်သည့်အချက်များ**

ထိရောက်သော သင်ယူမှုအပေါ် သြဇာညောင်းရာတွင် ဦးဆောင်မှုနှင့်စာသင်ခန်းတွင်းသင်ကြားရေး ထိရောက်မှု နှစ်မျိုးလုံး အရေးပါသည့် ကဏ္ဍမှ ပါဝင်ကြောင်း အထက်ပါအဆိုအမိန့် ၃ ခုမှ အကြံပြုထားပါသည်။

အောက်ပါမေးခွန်းကိုဖြေဆိုပါ။

* *အခြားမည်သည့်အချက်များမှ ထိရောက်သောသင်ယူမှုအပေါ်သက်ရောက်မှုရှိပါသနည်း။*

မိမိအတွေးအမြင်ကို လုပ်ဖော်ကိုင်ဖက်(များ)နှင့်နှိုင်းယှဥ်ပါ။

**၁.၃ လုပ်ဆောင်ဖွယ် - မည်သည့်အချက်များက အရေးကြီးဆုံးဖြစ်ပါသနည်း**

**အဆင့် ၁**

ထိရောက်သောသင်ယူမှုအပေါ် သြဇာညောင်းသည့်အချက်အချို့ကို အကြံပြုထားပါသည်။ ဖတ်ကြည့်ပါ။

က. သင်ယူသူများ

ခ. ဆရာ/မများ

ဂ. စာသင်ခန်း

ဃ. ကျောင်း (သို့) အဖွဲ့အစည်း

င. သင်ယူမှုရလဒ်များ

စ. သင်ရိုးညွှန်းတမ်း

ဆ. စစ်ဆေးအကဲဖြတ်မှု

ဇ. ဆက်ဆံရေး

စျ. ပညာ‌ရေးမူဝါဒ


ည. ဦးဆောင်မှု

**အဆင့် ၂**

အုပ်စုဖွဲ့ကာ နောက်စာမျက်နှာမှ ပိရမစ်ကိုအသုံးပြုလျက် အချက် ၁၀ ချက်ကိုပြန်စီပေးပါ။

**အထိရောက်ဆုံးဟု**ထင်သည့်အချက်ကို **ပိရမစ်ထိပ်**တွင်၊ **ထိ‌ရောက်မှုအနည်းဆုံး**ဟုထင်က **ပိရမစ်အောက်ခြေ**တွင် ထည့်ပါ။

မိမိရွေးချယ်ရသည့်အကြောင်းကို လုပ်ဖော်ကိုင်ဖက်(များ)နှင့် ဆွေးနွေးပါ။



**အဆင့် ၃**

မေးခွန်းများကိုဖြေဆိုပါ

* *ထိရောက်သောသင်ယူမှုအပေါ် အ‌ရေးကြီးသည့်သက်ရောက်မှုရှိသော်လည်း စာရင်းတွင် မပါသေးသည်များ ရှိပါသလား။*
* *အထက်ပါ အချက် ၁၀ ချက်အပေါ် ဦးဆောင်သူတစ်ယောက်အနေဖြင့် သင်မည်မျှ သြဇာညောင်းပါသနည်း။*

## **၁.၄ ထိရောက်သောသင်ယူမှုဆိုင်ရာ အခြေခံသဘောတရားများ**

**၁.၄ အခြေခံသဘောတရားဟူသည် အဘယ်နည်း**

**အဆင့် ၁**

မေးခွန်းများကိုဖြေဆိုပါ

* *အခြေခံသဘောတရားဟူသည်အဘယ်နည်း။ ဥပမာပေးပါ။*
* *အခြေခံသဘောတရားများ အဘယ်ကြောင့်အရေးကြီးပါသနည်း။*

**အဆင့် ၂**

အောက်ပါစာကိုဖတ်ပါ။

မေးခွန်းများဖြေဆိုပါ။

* *မိမိအဖြေနှင့် စာပါအတွေးအမြင်များတူညီပါသလား*
* *မိမိအတွက် အတွေးအမြင်သစ်များရှိပါသလား*
* *ထိုအတွေးအမြင်များကို သဘောတူပါသလား*

**အဘယ်ကြောင့် အခြေခံသဘောတရားများအရေးကြီးပါသနည်း**

အခြေခံသဘောတရားဟူသည်မှာ လူအများ **ယုံကြည် လိုက်နာ**သည့် ထုတ်ပြန်ပြောဆိုချက်များဖြစ်ပါသည်။

**ပန်းတိုင်ဆီရောက်အောင် အလုပ်လုပ်နိုင်စေရန်** မိမိတို့ကို လမ်းညွှန်ကာ အသိပေးပါသည်။

**၁.၄ လုပ်ဆောင်ဖွယ် - ထိရောက်သောသင်ယူမှုမူများ**

စာသင်ခန်းသုတေသနအပေါ်အခြေပြုသည့် ထိရောက်သောသင်ယူမှုသဘောတရားအချို့ဖြစ်ပါသည်။

သဘောတရားများဖတ်ပြီးအောက်ပါမေးခွန်းများဖြေဆိုပါ။

**ထိရောက်သောသင်ယူမှုဆိုင်ရာ သ‌ဘောတရားများ**

* သင်ယူခြင်းဟူသည် သင်ကြားမှု၏ ရလဒ်ဖြစ်ချင်မှဖြစ်ပါမည် (သင်တိုင်းလည်းမတတ်ပါ)
* ကျောင်းသူ/သားတို့ သင်ယူမှုအပေါ် ၎င်းတို့၏ လက်ရှိအတွေးအမြင် အသိပညာတို့က သြဇာညောင်းပါသည်
* သင်ယူမှုဟူသည် ထိတွေ့သိရှိမှုမှ အတွေးဖြင့်ပုံဖော်မှုသို့ ဦးတည်ရွေ့လျားလေ့ရှိပါသည်
* နက်နဲသည့်အယူအဆများကို နားလည်စေရန် သင်ယူမှုအတွေ့အကြုံကို (ဆင့်ပိုး၍ငြမ်းဆင်) တည်ဆောက်သင့်ပါသည်
* ထိရောက်သောသင်ယူမှုအတွက် နှုတ်နှင့်ရော စာဖြင့်ပါ တုံ့ပြန်ဖြေကြားမှု နှစ်မျိုးလုံးလိုအပ်ပါသည်
* ဆရာ/မနှင့် ကျောင်းသူ/သားတို့၏ မျှော်လင့်ချက်က စွမ်းဆောင်မှုအပေါ်သက်ရောက်ပါသည်
* သင်ယူမှုတွင် စိတ်နေသဘောထားသည် ပဓာနကျပါသည်

၁. ဤသဘောတရားများကို သဘောတူပါသလား/သဘောကွဲလွဲပါသလား။ အဘယ်ကြောင့်နည်း။

၂. မိမိလုပ်ကိုင်သည့်အနေအထားတွင် မည်သည့်သဘောတရားများသည် ဦးဆောင်သူများ လိုက်နာရန် အခဲယဥ်းဆုံး ဖြစ်ပါသနည်း။ အဘယ်ကြောင့်နည်း။

၃. သင့်ကျောင်း (သို့) အဖွဲ့အစည်းတွင် ထိရောက်သော သင်ယူမှုအတွက် စနစ်တကျ သတ်မှတ်ထားသည့် သဘောတရားများ ရှိပါသလား။

ရှိခဲ့လျှင် လုပ်ဖော်ကိုင်ဖက်(များ)နှင့်ဝေမျှပါ။

**ဆက်လက်ဖတ်ရှုရန်**

သင်ကြားသင်ယူရေးအတွက် နောက်ထပ်အတွေးအမြင်များကို ဤယူနစ် နောက်ဆက်တွဲ ၁ **‘အလွန်ကောင်းမွန်သောသင်ကြားရေး ဟူသည် အဘယ်နည်း’** ဆောင်းပါးတွင် တွေ့နိုင်ပါသည်။

# **၁.၅ မိမိတို့၏ အခြေခံသဘောတရားများ**

**၁.၅ ဆွေးနွေးပါ - ရပ်ရွာလူထုမှတောင်းဆိုချက်**

မိမိလုပ်ငန်းခွင်မှ ကျောင်းသားမိဘများက ကျောင်းနှင့်ရော၊ ဦးဆောင်သူများနှင့်ပါ စကားပြောရန် ကိုယ်စားလှယ် တစ်ဦး ရွေးချယ်ထားပါသည်။

တောင်းဆိုချက်မှာ-

*ထိရောက်သောသင်ယူမှုအတွက် အခြေခံမူ/သဘောတရားများကို ကျောင်းဦးဆောင်သူများရေးသားရန် တောင်းဆိုပါသည်။*

*စာရေးသားပေးပို့၍ဖြစ်စေ၊ စာသင်ခန်းနံရံမှာ ပြသလျက်ဖြစ်စေ မိဘများနှင့် ဝေမျှနိုင်ပါသည်။*

တောင်းဆိုချက်ကို မည်သို့တုံ့ပြန်ပါမည်နည်း။

**၁.၅ လုပ်ဆောင်ဖွယ် - မိမိ၏ အခြေခံသဘောတရားများကို ရေးသားခြင်း**

* လုပ်ဖော်ကိုင်ဖက်(များ)နှင့်အတူလုပ်ပါ
* သင်ဦးဆောင်သည့် ကျောင်းအကြောင်း တွေးတောပါ
* လူများ၊ ယဥ်ကျေးမှု၊ အားသာချက်၊ လိုအပ်ချက်နှင့် မိမိ၏အနာဂတ်မျှော်မှန်းချက်အကြောင်းတွေးပါ
* ထိုမျှော်မှန်းချက် ပေါက်မြောက်အောင်မြင်စေရန် မည်သည့် မရှိမဖြစ် ထိရောက်သောသင်ယူမှု သဘောတရားများ လိုအပ်ပါမည်နည်း
* အရေးကြီးသည်ဟုထင်မြင်သည့် သဘောတရား ၅ ခုကို စာရင်းပြုစုပါ

**မှတ်စု**

# **၁.၆ ပြန်လည်သုံးသပ်ပြီး အသုံးချပါ**

**လုပ်ဆောင်ဖွယ် -** ဤအပိုင်းတွင် လေ့လာပြီးသည်များကို ပြန်ကြည့်ပါ။ အဓိကအချက်များ မှတ်မိစေရန် အောက်ပါ ခေါင်းစဥ်တစ်ခုချင်းအတွက် မှတ်စုရေးပါ။

မေးစရာရှိလျှင် သင်တန်းဆရာ/မ (သို့) အခြားတက်ရောက်သူများကို မေးမြန်းနိုင်ပါသည်။

သဘောတရားများ အဘယ်ကြောင့် အရေးကြီးပါသနည်း

မည်သူ့ကို သင်ကြားပါသနည်း


ထိရောက်သောသင်ယူမှုကို မည်သည်က သက်ရောက်ပါသနည်း

**နောက်ဆက်တွဲလုပ်ဆောင်ချက်**

အောက်ပါအကြောင်းအရာများအပေါ် ထင်မြင်များကို စူးစမ်းရန် မိမိလုပ်ငန်းခွင်မှ ဆရာ/မ (သို့) သင်တန်းဆရာ/မကို တွေ့ဆုံမေးမြန်းပါ။

* သင့်စာသင်ခန်းတွင် ထိရောက်သောသင်ယူမှုသည် မည်သည့်သွင်ပြင်ရှိပါသလဲ
* ထိရောက်သော သင်ယူသူ (effective learner)ဆိုတာ ဘယ်လိုလူမျိုးလဲ
* မိမိလုပ်ငန်းခွင်တွင် ထိရောက်သောသင်ယူမှု ဖြစ်လာစေရန် ဦးဆောင်သူများ ဘယ်ကဏ္ဍက ပါဝင်ပါသလဲ

## **နောက်ဆက်တွဲ ၁ - အလွန်ကောင်းမွန်သောသင်ကြားနည်းဟူသည်အဘယ်နည်း**



**အလွန်ကောင်းသော သင်ကြားနည်းဖြစ်စေရန် အဓိကအချက်များ**

**တပည့်များနှင့် ၎င်းတို့သင်ယူမှုအကြောင်း စကားပြောပါ၊ ဂရုတစိုက်နားထောင်ပါ၊ လက်တွဲခေါ်ပါ။**

၁. တပည့်များဖွင့်ဟပြောဆိုသည်ကို အစဥ်နားထောင်ရန် အရေးကြီးပါသည်။ ဆိုလိုသည်မှာ ဆရာ/မတို့က ဘာကို သင်မည်၊ ဘယ်လိုသင်ကြားမည်ဟု တွေးရုံတွေးရာမှ တပည့်များ၏သင်ယူမှုအတွေ့အကြုံအကြောင်းကိုပါ သူတို့နှင့် တိုင်ပင်ဆွေးနွေးကြရန် ဖြစ်သည်။

၂. တပည့်များပြောကြားချက်များကို ထည့်သွင်းစဥ်းစားခြင်းဖြင့် ဆရာ/မတို့က သင်ကြားရေးနည်းများ ပြောင်းလဲခြင်း၊ လိုက်လျောညီထွေပြုပြင်ခြင်းများ လုပ်‌ဆောင်စေနိုင်ခြင်းဖြင့် စဥ်ဆက်မပြတ်တိုးတက်မှုများ ဆောင်ကျဥ်းလာနိုင် ပါမည်။

၃. တပည့်များပြောကြားချက်များကို ထည့်သွင်းစဥ်းစားခြင်းဖြင့် အပြုသဘောဆောင်သည့် ဆက်ဆံရေးများ ဖွံ့ဖြိုး လာပါမည်။ အပြုသဘောဆောင်သည့် အကျိုးဆက်တစ်ခုအဖြစ် တပည့်များစိတ်ပါဝင်စားမှု၊ ပျော်မွေ့မှုများ ရှိလာ နိုင်ပါသည်။

၄. သင်ခန်းစာပြင်ဆင်မှု၊ သင်ကြားမှုတို့တွင် တပည့်များပါဝင်လာစေခြင်းဖြင့် သင်ယူမှုအပေါ် ၎င်းတို့စိတ်ပါဝင်စားမှု နှင့် ပျော်မွေ့မှုများဖြစ်ပေါ်လာနိုင်ပါသည်။

**သင်ယူမှုအသစ်၊ စိန်ခေါ်မှုအသစ်များကို လက်ခံကြိုဆိုပါ၊ အလျှော့မပေးပါနှင့်။**

၆. ဆရာ/မတို့သင်ကြားရေးနည်းလမ်းများ တိုးတက်လာရန်မှာ မိမိတို့၏ ဖွံ့ဖြိုးတိုးတက်နိုင်စွမ်းကို ယုံကြည်ပြီး သင်ယူမှုနှင့်ပတ်သက်သည့် မိမိတို့ယုံကြည်မှုများကို စိန်ခေါ်ခံနိုင်ရန် အဆင်သင့်ဖြစ်နေရပါမည်။

၇. ဆရာ/မတို့၏ အလေ့အကျင့် အပြုအမူများ ပြောင်းလဲရာတွင် ၎င်းတို့၏ကဏ္ဍ တစ်စိတ်တစ်ဒေသဖြစ်သည့် လိုပ်အပ်ချက်များကို ဖြည့်ဆည်းမှုများ၊ စိန်ခေါ်မှုများနှင့် ဦးစားပေးမှုများအား ကိုင်တွယ်နိုင်ရန် မြင့်မားသောစိတ်အား တက်ကြွမှု၊ တာ၀န်သိမှုနှင့် လိုအပ်ပါသည်။

**တပည့်များ၏လိုအပ်ချက်များကို ဖြည့်ဆည်းနိုင်ရန်** **ဆုတ်သာတက်သာ နည်းဗျူဟာမျိုးစုံသုံးပါ**

၈. ထိရောက်သောသင်ယူမှုအတွက် နည်းစနစ်အမျိုးမျိုးယူငင်သုံးစွဲရပါသည်။ ထူးချွန်သည့်ဆရာ/မများသည် တပည့် တို့၏ လိုအပ်ချက်အမျိုးမျိုးကိုဖြည့်ဆည်းရန် သင့်တော်သည့်ဗျူဟာအမျိုးမျိုး ရွေးချယ်ကာ အခင်းအကျင်းအမျိုးမျိုး ပြောင်းလဲသည်နှင့်အတူ သင်ကြားသည့် အကြောင်းအရာကိုလည်း ပြုပြင်ပြောင်းလဲပေးသည်။

၉. ‘တစ်ခုတည်းနှင့် အားလုံးမကိုက်ညီနိုင်ပါ’ - အထူးပညာရေးလိုအပ်သည့် SEN တပည့်တို့အတွက် နည်းလမ်း ရှာကြံပြီး သင်ကြားမှုအမျိုးမျိုးသုံးရန် လိုအပ်ပါသည်။

**တပည့်များ၏ တွေးခေါ် မှုနှင့်သင်ယူမှု စွမ်းရည်များဖွံ့ဖြိုးပါစေ**

၁၀. ‘သင်ယူမှုအတွက်စကားပြော’ခြင်းဖြင့် သင်ယူမှုကိုသင်ယူသည့်မဟာဗျူဟာများ တိုးတက်လုပ်ဆောင်နိုင်ကာ တပည့်များအတွက် ရေရှည်ရလဒ်များ ဖြစ်ထွန်းစေချေရှိပြီး ဆရာ/မတို့အတွက် မျှော်မှန်းချက်လည်း မြင့်မားလာ ပါမည်။ သင်ယူမှုစွမ်းရည်ဖွံ့ဖြိုးမှုကို သင်ခန်းစာများအတွင်း တသားတည်းထည့်သွင်းထားရန် လိုအပ်ပါသည်။

**တပည့်များ သိပြီးသားနှင့်လုပ်နိုင်သည့် အရာများကို လျှော့မတွက်ပါနှင့်**

၁၁. အလယ်တန်းကျောင်းတက်သည့် တပည့်များ၏ ရှိပြီးသားဗဟုသုတနှင့် စွမ်းဆောင်ရည်တို့ကို ဆရာ/မတို့ လျှော့တွက်လေ့ရှိသည်။ ၎င်းတို့၏ မျှော်မှန်းချက်ကို မြှင့်တင်လိုက်သည့်အခါ ‘တပည့်များ၏ ဇာစ်မြစ်’ကို ကောင်းကောင်းနားလည်လာပြီး တပည့်များ၏ တိုးတက်မှုအပေါ် သက်ရောက်နိုင်ပါသည်။

**သင်ယူမှုအတွက်စစ်ဆေးအကဲဖြတ်ခြင်း (AfL)ကို အချိန်ပေးပြီး အဆင့်ဆင့်တည်ဆောက်ပါ**

၁၂. သင်ယူမှုအတွက်စစ်ဆေးအကဲဖြတ်ခြင်း (AfL)နည်းကို သုံးပြီး သင်ယူမှုအတွက် တပည့်အချင်းချင်း အနီးကပ်လမ်းညွှန်နိုင်ရေးကို လှုံ့ဆော်ပေးပါ။ ဤနည်းအားဖြင့် အပြန်အလှန် တုံ့ပြန်ဖြေကြားမှုပေးသည့်အခါ နောက်တစ်ဆင့်လုပ်ဆောင်စရာနှင့် တိုးတက်မှုတို့ကို ပိုမိုနားလည်လာစေပါသည်။

၁၃. ဆရာ/မ၏ တုံ့ပြန်ဖြေကြားမှုကို တပည့်များကြေကြေညက်ညက် နားလည်စေရေး အချိန်ပေးပါ။ နှုတ်ဖြင့် ဖြေကြားခြင်း၊ စာ‌ရေးသားတုံ့ပြန်ခြင်းတို့ကို တွဲလုပ်ပါ။

**သင်ကြားနည်းအကြောင်း လုပ်ဖော်ကိုင်ဖက်များနှင့်ပြောဆိုရာတွင် နှစ်ဦးနှစ်ဖက်နားလည်အောင်ပြောပါ**

၁၄. စံချိန်မြင့်မြင့်မားမား ထိန်းသိမ်းထားနိုင်ရန် ကျောင်းအတွင်းနှင့် ကျောင်းများအကြား၊ လုပ်ငန်းအဆင့်ဆင့်ကြား ရှေ့နောက်ညီသည့် အများသုံးစကားတစ်ရပ်ဖော်ဆောင်ပါ။

# **ဆက်လက်ဖတ်ရှုရန်နှင့်ကျမ်းကိုး**

Barber, M. et al. (2010) *Capturing the Leadership Premium.* National College for School Leadership

British Council, Connecting Classrooms Leading Effective Teaching and Learning

Day, C. et al. (2010) *Ten Strong Claims about Successful School Leadership*. National College for School Leadership

Dweck, C. (2006) *Mindset: the New Psychology of Success*. New York: Random House

Hattie, J. (2010) *Visible Learning for Teachers*. London: Routledge

Husband, C. and Pearce, J. (2012) *Great Pedagogy; Nine Claims from Research*. National College for School Leadership

Leithwood, K et. al. (2008) *Investigating the Links to Student Learning*. University of Minnesota